jkorsvik/nowiki_second_scrape_merged huggingface dataset:
Fornærmet (straffesak)

En fornærmet er innen straffeprosess en som gjerningspersonen har krenket. Den som er krenket er ikke alltid fornærmet. Spørsmålet om hvem som er fornærmet avgjøres av straffebudet. Dersom straffebudet beskytter en privat interesse i motsetning til en offentlig interesse er den krenkede også fornærmet i straffeprosessuell forstand, jamfør interesseteorien.
Per definisjonen i straffeprosessloven § 3 er en fornærmet enhver skadelidt i en straffesak. Rettighetene etter loven utøves av vergen når den fornærmede eller etterlatte fullt ut er fratatt den rettslige handleevnen. Det samme gjelder en fornærmet eller etterlatt som delvis er fratatt den rettslige handleevnen når fratakelsen av handleevnen må anses å omfatte det å utøve prosessuelle rettigheter.Den fornærmede kan etter straffeprosessloven ha visse rettigheter. Dette er politiet pliktig til å opplyse om. Reglene er nedfelt i straffeprosessloven. Her nevnes kun to regler. Den ene regelen gir rett til bistandsadvokat i visse tilfeller.

Den andre regelen gir rett til å anlegge privat straffesak mot gjerningspersonen dersom visse forutsetninger er oppfylt. 


== Referanser ==


== Litteratur ==
Andenæs, Johs. (1994). Norsk straffeprosess Bind I. (2. utg.). Oslo: Universitetsforlaget. s. 83-99. ISBN 8200218015. 
Hov, Jo (1999). Rettergang II. Straffeprosess. Oslo: Papinian. s. 235-269. ISBN 8291060096. 
Politihøgskolen i samarbeid med forlaget (2000). Innføring i straffeprosess (4. utg.). Nesbru: Vett og Viten AS. s. 37-41. ISBN 8241204515. 


== Eksterne lenker ==
NOU 2006:10 Fornærmede i straffeprosessen - nytt perspektiv og nye rettigheter.
Straffeprosessloven § 93 a flg. om fornærmede.
Betingede subsidiære private straffesaker

Betingede subsidiære private straffesaker er en type saker som fornærmede kan anlegge mot gjerningspersonen etter at påtalemyndigheten har henlagt saken. Dette må skje i den domstol og rettskrets hvor den straffbare handling er foretatt innen en måned etter at påtalemyndigheten henla saken.
Enmånedsregelen er absolutt men gjelder kun når fornærmede har fått skriftlig melding om henleggelsen. Dersom fornærmede ikke har fått melding om henleggelsen løper det likevel en frist for anleggelse av betingede subsidiære private straffesaker. Denne fristen er på tre måneder fra henleggelsen.
Saken kan anlegges muntlig av fornærmede i retten.


== Kilder ==
Bjerke, Hans Kristian og Keiserud, Erik (1996). Straffeprosessloven. Med kommentarer. Bind II (2. utg.). Oslo: Universitetsforlaget. s. 959-995. ISBN 8251833728. CS1-vedlikehold: Flere navn: forfatterliste (link)
Andenæs, Johs. (1994). Norsk straffeprosess Bind I. (2. utg.). Oslo: Universitetsforlaget. s. 84-85. ISBN 8200218015. 
Andenæs, Johs. (1994). Norsk straffeprosess.Bind II. (2. utg.). Oslo: Universitetsforlaget. s. 201-243. ISBN 8200219933. 


== Eksterne lenker ==
Straffeprosessloven § 402 1.ledd nr. 3 inneholder bestemmelsen om betingede subsidiære private straffesaker.
Henleggelse

Henleggelse er i straffeprosessuell forstand en beslutning av påtalemyndigheten om ikke å forfølge en straffbar handling. En henleggelse kan påklages til overordnet påtalemyndighet, men klagen skal leveres til den påtalemyndighet som har foretatt henleggelsen.Stort sett henlegges hver andre anmeldte sak i Norge.
Ifølge Statistisk sentralbyrås oversikt over lovbrudd skyldes de fleste henleggelser manglende opplysning om gjerningsperson. En henleggelse betyr ikke nødvendigvis at gjerningspersonen går fri. Fornærmede kan straffeforfølge gjerningspersonen i privat straffesak dersom vilkårene for dette er oppfylt.


== Referanser ==


== Litteratur ==
Bjerke, Hans Kristian og Keiserud, Erik (1996). Straffeprosessloven. Med kommentarer. Bind II (2. utg.). Oslo: Universitetsforlaget. s. 597-609. ISBN 8251833728. CS1-vedlikehold: Flere navn: forfatterliste (link)
Andenæs, Johs. (1994). Norsk straffeprosess Bind I. (2. utg.). Oslo: Universitetsforlaget. s. 274-275. ISBN 8200218015. 
Hov, Jo (1999). Rettergang I. Sivil- og straffeprosess. Oslo: Papinian. s. 89-91 og 386. ISBN 8291060088. 
Hov, Jo (1999). Rettergang II. Straffeprosess. Oslo: Papinian. s. 94-108, 143 og 154-163. ISBN 8291060096. 
Politihøgskolen i samarbeid med forlaget (2000). Innføring i straffeprosess (4. utg.). Nesbru: Vett og Viten AS. s. 99-100. ISBN 8241204515. 


== Eksterne lenker ==
Straffeprosessloven § 224 Hjemmelen for henleggelse.
Påtaleinstruksen § 17-1 Om henleggelse.
ONTZ

ONTZ er en eksperimentell pop-duo fra Norge. Bandet består av Mai Elise Solberg (vokal, programmering, perkusjon,) og Bjarne Christian Berget Bjørnstad Gustavsen, (synthesizere). Begge musikerne er utdannet ved Norges musikkhøyskole, der samarbeidet også oppstod i 2007.
Duoen lager eklektisk rytmisk basert musikk med et bredt referansegrunnlag til sjangre som hiphop, elektronisk dansemusikk, 60-tallspop og jazz.


== Utgivelser ==
Bandets første utgivelse Go Marching In ble gitt ut av Kennel Records i 2011.
Ontz EP ble utgitt i 2014, på Impeller Recordings. Singelutgivelse fra denne EP-en er Hit The Button.
Overgrowth er bandets andre album, og slippes 8. januar 2016 på Vilje Recordings. Singlene «Am I Dual» og «Glue» er singler fra dette albumet, og ble lansert høsten 2015.


== Eksterne lenker ==
Hjemmeside
Musikkvideoen «Am I dual»
Musikkvideoen «Hit The Button»
Musikkvideoen «If You Should Leave»
Jhuthi Sharm

Jhuthi Sharm er en indisk dramafilm fra 1940, regissert av Mohan Dayaram Bhavnani. Trilok Kapoor spiller én av hovedrollene. Filmen, som ble laget av Bhavnani Productions, er en adapsjon av Henrik Ibsens skuespill Gengangere fra 1881. Tittelen betyr «Naken sannhet» på hindi.


== Skuespillere ==
Nayampally
Trilok Kapoor
Bimla Kumari
Navin Yagnik
Sharifa
Nirmala
Rajkumari


== Referanser ==


== Eksterne lenker ==
(en) Jhuthi Sharm på Internet Movie Database
Kristin Berget

Kristin Berget (født 23. november 1975 i Oslo) er en norsk forfatter og lyriker. 


== Biografi ==
Berget har studert ved Litterär Gestaltning i Gøteborg. Hun har vært redaktør for debutantantologien Signaler siden 2010, og var kunstnerisk leder for Harpefoss Poesifestival 2012.


== Bibliografi ==
Loosing Louise, lyrikk, Cappelen (2007)
Der ganze weg, lyrikk, Cappelen Damm (2009)
Hennes ansikt, lyrikk, Cappelen Damm (2013)
Min natur, lyrikk, TUR forlag (2013)
Sonja Sacre Cæur, roman, H//O//F (2015)
Og når det blir lyst blir det helt fantastisk, lyrikk, Cappelen Damm (2017)


== Priser ==
Tanums kvinnestipend 2012
Stig Sæterbakkens minnepris 2014


== Kilder ==
Presentasjon av Kristin Berget i Forfatterkatalogen på Forfattersentrums nettsider
(no) Kristin Berget i Store norske leksikon
Privat påtale

Privat påtale er motsetningen til offentlig påtale. Hovedregelen er at påtalen er offentlig. Private kan imidlertid påtale straffbare handlinger. Privat påtale utøves etter reglene om private straffesaker. Offentlig påtale utøves etter reglene om offentlige straffesaker.Privat påtale skjer ved stevning og fremsettes av fornærmede (eller prosessfullmektigen) overfor domstolen, mens offentlig påtale fremmes ved tiltalebeslutning av den offentlige påtalemyndighet.


== Referanser ==


== Litteratur ==
Mæland, Henry John (1995). Innføring i alminnelig strafferett. Bergen: Justian. s. 213. ISBN 8291641005.
Erwin (fornavn)

Erwin er et tysk mannsnavn med flere opprinnelser. Navnet er i dag vanlig blant annet i Tyskland og Sveits. Navnet brukes også som etternavn.


== Etymologi ==
Erwin har flere opprinnelser. Det er:

en yngre form av urgermanske Hariwini og gammelhøytyske Herwin, som er sammensatt av heri, «hær», og wini, «venn». Hervin er en nordisk form av dette navnet.
en yngre form av gammelhøytyske Eburwin, dannet av ebur, «villsvin», og wini, «venn». Eoforwine var en gammelengelsk form av dette navnet, og Irwin er en yngre engelsk form av dette.
dannet som en sammensetting av urgermanske *aria-, «edel», og wini, «venn».
dannet som en sammensetting av gammelhøytyske ēra, «ære», og wini, «venn».Ervin er en sørslavisk form av navnet. Ervins og Ervinas er henholdsvis latvisk og litauisk form av navnet.
Irwin er en tysk variant av Erwin, som i andre land også skrives Irvin.


== Utbredelse ==
Erwin eller varianter av dette navnet har navnedag i flere land:

Erwin er i dag et vanlig navn blant annet i Tyskland og Sveits.
Tabellen nedenfor gir en detaljert oversikt over populariteten til mannsnavnet Erwin og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Erwin Schrödinger (1887–1961), østerriksk fysiker og nobelprisvinner
Erwin Rommel (1891–1944), tysk generalfeltmarskalk
Erwin Kreyszig (1922–2008), tysk matematiker
Erwin Lutzer (født 1941), canadisk-amerikansk pastor
Erwin Olaf (født 1959), nederlandsk fotograf
Erwin Schrott (født 1972), uruguayansk sanger
Erwin Wedel (født 1982), norsk forretningsmann og tidligere pornoskuespiller


== Referanser ==


== Eksterne lenker ==
(en) Behind the Name: Erwin
(en) Think Baby Names: Erwin
Veiledningsplikt

Veiledningsplikt er plikten offentlige myndigheter har til å gi veiledning. Formålet med denne bestemmelsen i Forvaltningslovens § 11 er å gi parter og andre adgang til å ivareta sine interesser i bestemte saker på best mulig måte. Bestemmelsen er lovfestet og et supplement til normer om god forvaltningsskikk.
God forvaltningsskikk innebærer at forvaltningen skal være åpen og serviceinnstilt. Dette kan være å sette rimelige frister, nedtegne opplysninger som blir gitt muntlig eller skriftlig, innrette seg for å hjelpe publikum på en god måte, svare raskt og seriøst på henvendelser, gi grundig, rask og korrekt saksbehandling, og praktisere likebehandling.
Det er myndighetene som har en plikt til å veilede, mens innbyggerne har en rett til å motta informasjon. Denne plikten gjelder i de offentlige forvaltningsorganene og i domstolene.
For forvaltningen i Norge fremgår plikten av forvaltningsloven § 11. For domstolene (i Norge) fremgår plikten i sivile saker av tvisteloven § 11-5, og for private straffesaker av straffeprosessloven § 409 (1) 3.pkt og § 412 (2) 1.pkt.
Begrepet veiledningsplikt blir ikke brukt om den plikten andre enn offentlige myndigheter har til å gi veiledning i ulike sammenhenger. Viser som eksempel til den plikten produsenter har til å gi informasjon i en bruksanvisning om hvordan produktet skal brukes. Ordet veiledningsplikt brukes mest i offentlig rett, forvaltningsretten og i prosessretten.


== Kilder ==
Eckhoff, Torstein (1997). Forvaltningsrett (6 utg.). Oslo: Tano Aschehoug. s. 344, 391-395 og 454. ISBN 82-518-3522-4. 
Graver, Hans Petter (1999). Alminnelig forvaltningsrett. Oslo: Universitetsforlaget. s. 343, 355-359, 361, 394, 410 og 455. ISBN 82-00-45237-9. 
Hov, Jo (1999). Rettergang I. Sivil- og straffeprosess. Oslo: Papinian. s. 183-184. ISBN 82-91060-08-8. 


== Eksterne lenker ==
Forvaltningsloven § 11 om veiledningsplikt.
Tvisteloven § 11-5 om veiledningsplikt.
Straffeprosessloven § 409 om veiledningsplikt.
Tvistelovbrev nr. 12b - Veiledning og aktiv saksstyring. (Krever abonnement på lovdata.)
Berit Bertling

Berit Bertling (født 9. juli 1966) er en norsk forfatter.


== Bibliografi ==
Olwyns sagaForrådt, Cappelen, 2004
Jomfrurov, Cappelen, 2004
Dødskysset, Cappelen, 2004
Skyggespill, Cappelen, 2005
Fortapt, Cappelen, 2005
Maktbegjær, Cappelen, 2005
Flukt, Cappelen, 2005
Fare, Cappelen, 2005
Sverdslag, Cappelen, 2005
Ravnetid, Cappelen, 2006Solsiden sagaSort diamant, Cappelen, 2005
Isdronning, Cappelen, 2005
Purpursommerfugl, Cappelen, 2005
Kråkesølv, Cappelen, 2005
Snøroser, Cappelen, 2006
Fløyelsløgner, Cappelen, 2006
Gnistregn, Cappelen, 2006
Blonde dager, Cappelen, 2006
Fremtidsminner, Cappelen, 2006
Stjernestøv, Cappelen, 2006MillaMilla og midnattsmysteriet, ungdomsbok, Aschehoug (2009)
Milla og stallkrigen, ungdomsbok, Aschehoug (2009)
Milla og galoppsvindelen, ungdomsbok, Aschehoug (2010)
Milla og ryttermafiaen, ungdomsbok, Aschehoug (2011)
Milla og sirkusbanden, ungdomsbok, Aschehoug (2012)
Milla og sommerfuglgåten, ungdomsbok, Aschehoug (2013)


== Referanser ==


== Kilder ==
Presentasjon i Forfatterkatalogen på Forfattersentrums nettsider
Presentasjon på Cappelen Damms nettsider
Trippur

Tiruppur distrikt er et distrikt i Tamil Nadu India, dannet i februar 2009. Distriktet er godt utviklet og  industrialisert. Viktigse næringsvei erbomullindustrien med dykking og foredling av bomull.
Tiruppur het opprinnelig Nirai Thiruputhal (tamisk:நிறை மீட்டல்) som ble forkortet til Tiruppur.
Siden 1990-tallet med dannelsen av Tiruppur distrikt har bomullseksportørene i Tiruppur og de nærligende områder hatt omfatende aktivitet i de nye kjerneområder.


== Geografi og klima ==
Tiruppur distriktet ligger i den vestlige del av  Tamil Nadu og har et moderat klima. Distriktet er omgitt av  Coimbatore distrikt i vest, Erode distrikt i nordøst, Karur distrkt i øst og Dindigul distrikt i sydøst. Mot syd er Tiruppur omgitt av Kerala. Distriktet har et område på 516.12 km². De sydlige og vestlige områder får mest nedbør på grunn av Niligirs-fjellene.Resten av området er tørrere fordi de ligger i fjellenes skygge og har tørrere klima, unntatt helt i øst. Maksimum og minimums-temperaturene varierer sommer vinter mellem 35 °C og 18 °C . Gjennemsnitteli årlig nedbør er700 mm. Nordøst og Sydvest-monsunen bidrar med henholdsvis 47% og 28% av all nedbør. To viktige elver flyter gjennem distriktet,
Noyyal og Amaravathi. Amaravati-elven er hovedkilden til irrigasjonen. Amaravathi-dammen som utgjør Amaravathi-reservoaret, ligger i Amaravathinagar. Den andre dammen,Thirumurthy-dammen ligger også i distriktet. Både Amaravathi-dammen og Thirumurthy-dammen er hovedkilden for irrigasjonen mens Uppaar-dammen, en annen dam bare får seasongmessig nedbør.


== Demografi ==
Eter folketellingen i India 2011 hadde Tiruppur  2 479 052 innbyggere med kjønnsfordeling  989 kvinner for hver 1 000 menn, over landets gjennemsnitt på 929. Det var 241 351 under seks år, 123 612 gutter og 117 739 piker. De kasteløse utgjorde 15.97% mot 22% i hele India. Lesekyndigheten var på 71.02%, mot 72.99% ellers i landet . Dstriktet hadde 712 210 husholdninger. Det var i alt 1 266 137 arbeidere som omfattet 130 331 bønder, 216 945 landarbeidere, 36 139 i hjemmeindustri,  785 181 andre arbeidere, 97 541 ufaglærte i andre yrker, 5 486 ufaglerte bønder, 29 388 ufaglærte landarbeidere. 4 849 ufaglærte i hjemmeindustri og 57 818 andre ufaglærte 


== Økonomi ==
Tekstilindustrien er viktigste næring i Tiruppur..  Jordbruket består vesentlig av  mindre og marginale jordbruk på mindre enn to mål.


== Referanser ==


== Eksterne lenker ==
District website
Ghosts (2007)

Ghosts er en britisk dramafilm fra 2007, regissert av Malcolm Hossick og basert på Henrik Ibsens skuespill Gengangere.


== Handling ==
Skuespillet omhandler temaer fra utroskap og incest til aktiv dødshjelp og barn født utenfor ekteskap. Historien følger fru Alving (Liz Cassie), som etter å ha vært enke i ti år, åpner et barnehjem til minne om sin avdøde ektefelle. Etter hvert som historien skrider fram avslører hun en rekke hemmeligheter om den avdøde kaptein Alving, som får betydelige følger for resten av husstanden, især hennes sønn Oswald og deres hushjelp Regina (Tanya Hossick).


== Rolleliste ==
Liz Cassie - Fru Alving
Robert Shaw Cameron - Oswald Alving
Leslie Clack - Pastor Manders
Graham Bowe - Engstrand
Tanya Hossick - Regina


== Kilder ==
HENRIK IBSEN - En filmografi
Ghosts i British Universities Film & Video Council


== Eksterne lenker ==
(en) Ghosts på Internet Movie Database
Parérdolk

En parérdolk er en lang dolk ment å bruke i venstre hånd som under fekting med kårde eller sverd. Navnet kommer av at dolkens hovedfunksjon var å hjelpe til i pareringen. Våpentypen utviklet seg mot slutten av middelalderen og tidlig renessanse i forbindelse med overgangen til lettere sverd ment for bruk i én hånd. I forhold til vanlige dolker har parérdolker gjerne større parerstaver, ofte med bøyler og skjold til å beskytte hånden. Noen parérdolker ble laget som «sverdbrytere» for å fange og eventuelt brekke motstanderens sverd, eller med en mekanisme som kunne felle ut deler av eggene slik at dolken liknet en trefork.


== Referanser ==
Saidai-ji

Saidai-ji (西大寺, «det store vestlige tempel») er et buddhistisk tempelkompleks i byen Nara i Japan. Saidai-ji var en gang blant de mektige Nanto Shichi Daiji eller de «syv store templer». Tempelet ble bygd i året 765 som motparten til Tōdai-ji. Det er hovedkvarteret til den buddhistiske retningen Shingon Risshu (真言律宗) etter at grunnleggeren  Eison tok over administrasjonen i 1238.En av bygningene i tempelkomplekset, Aizen-dō, huser en statue av Aizen Myō-ō, mens hovedstatuen av Buddha ble reist av Eison i 1249.
Saidai-ji befinner seg i nærheten av Yamato-Saidaiji stasjon på linjestrekningen Kintetsu Nara.


== Referanser ==
Sonntagsluft

Sonntagsluft er en tysk film fra 2005.
I 2003 regisserte Frank Alva Buecheler en oppsetning av Henrik Ibsens Gengangere i Fränkisches Theater Schloss Maßbach. Oppsetningen ble hyllet både kommersielt og kritikermessig, slik at den ble filmatisert i samarbeid med Deutschen Film- und Fernsehakademie. Sjeffotograf var den notable Michael Ballhaus, assistert av sine studenter.
Sonntagsluft ble vist på Berlinalen 10. februar 2005 og seinere på tysk fjernsyn.


== Rolleliste ==
Tommy Völlckers - Helene Alving
Florian Odendahl - Osvald Alving
Ingo Pfeiffer - Pastor Manders
Eike Domrös - Snekker Engstrand
Sandra Lava - Regine Engstrand


== Kilder ==
Frank Alva Buecheler Bio


== Eksterne lenker ==
(en) Sonntagsluft på Internet Movie Database
Coimbatore internasjonale lufthavn

Coimbatore internasjonale lufthavn (tidligere Peelamedu Civil Aerodrome) (IATA: CJB, ICAO: VOCB) er Coimbatores hovedflyplass. Den ligger i Peelamedu i Syd-India, om lag 13 km fra byens sentrum. Den er den 15. største flyplassen i India og har forbindelse til syv byer i India og tre internasjonale destinasjoner.


== Forbindelser ==
Flyplassen ligger ved Avinashi Road, om lag 10 km fra bussterminalen i sentrum. Det er også hyppig bussforbindelse fra Gandhipuramn bussterminal og fra Singanallur og Ukkadam. Fra jernbanestasjonen i Coimbatore er bussforbindelse 24 timer i døgnet.


=== Selskaper og destinasonjer ===
Primært en innenriks flyplass har den konsesjon på internasjonal trafikk og har, siden 2006 hatt visse internasjonale ruter, primært til og fra Sharjah og siden 1990-tallet til og fra Singapore og siden 2006 har SriLankan Airlines operert fra Colombo før den av sikkerhetsmessige grunner ble suspendert. flyDubai har vist interesse i å fly fra Dubai.og Air Carnival, et regionalt selskap planlegger å begynne, fra 2015 å bruke passen som sin hovedbase (main hub) Flyplassen vil bli TruJets base når den begynner å utvide sine operasjoner. De regionale selskaper, Air Pegasus og Air Kerala har vist interesse i å fly på Coimbatore.


=== Passasjerer ===


=== Flyfrakt ===


== Hendelser ==
Den 17. november 2007 ble en alvorlig ulykke avverget da vingen på en SpiceJet Boeing 737 på vei til New Delhi med 130 passasjerer nesten kom bort i vingen på en parkert Air Deccan A320.


== Galleri ==

		
		
		
		
		
		
		


== Referanser ==
William Lind

William Lind (født 12. februar 1985) er en svensk orienteringsløper som konkurrerer for den svenske orienteringsklubben Malungs OK Skogsmårdarna og det svenske landslaget. 


== Karriere ==
William Lind har representert det svenske landslaget under VM i orientering i 2010, 2011, 2015 2016 og 2017. Hans beste individuelle resultat i verdensmesterskapssammenheng er 3.plass og bronsemedalje fra langdistansen i estiske Tartu i 2017. I EM i 2014 i portugisiske Palmela ble Lind nummer seks på langdistansen. Han var med på Sveriges lag som tok bronse på VM-stafettene i 2016 og 2017. Fra Verdenscupen i orientering har han fem pallplasseringer. Han ble nummer tre på et sprintløp i Norge under Nordic Orienteering Tour i 2011 og tok andreplassen bak Thierry Gueorgiou i 2015-sesongens sjette verdenscupløp, en mellomdistanse i Munkedal ved Uddevalla.
William Lind vant den prestisjetunge femdagerskonkurransen O-Ringen sammenlagt i 2015. Han tok sin første verdenscupseier 1. september 2018 da han vant jaktstarten under prøve-VM i Aremark, Østfold.


== Meritter ==
Se oversikter til høyre over medaljer fra hans karriere. 


=== Verdenscupseire ===
(j)=jaktstart


== Eksterne lenker ==
(en) William Lind – IOF 
(en) William Lind – World of O 
"William Lind" hos orientering.se
Ghosts (2008)

Ghosts er en fransk novellefilm fra 2008, regissert og produsert av nordmannen Eirik Smidesang Slåen. Han skrev også manuset, som bygde på Henrik Ibsens skuespill, Gengangere, fra 1881.


== Handling ==
Osvald Alving blir kalt hjem til familiens herregård for å ta imot sin del av familiearven. Barndomshjemmet er forlatt og mørkt. Hans mor har blitt en nervøs kvinne, som skjuler seg bak draperte gardiner hele dagen. Tydeligvis skjuler hun seg for noe der ute. Henrik, Osvalds beste venn fra barndommen, tar vare på fru Alving. Manders synes også å ha blitt en regelmessig besøkende i hjemmet og har utviklet et nært forhold til fru Alving. Herregården skjuler mange hemmeligheter og spørsmål fra fortiden. Med Osvalds tilbakekomst tvinges disse fram til overflaten.   


== Rolleliste ==
Yvonnick Muller - Osvald Alving
Christa Fenal  - Helena Alving
Brian Quinn - Henrik Amundsen
Chris Barry - Fredrik Alving
Jon Russo - Emil Manders
Sami Emmanuel Sakhri - Den unge Osvald Alving


== Kilder ==
Ghosts på Filmfront


== Eksterne lenker ==
(en) Ghosts på Internet Movie Database 
(no) Ghosts hos Filmfront
Pekka Yli-Niemi

Pekka Yli-Niemi (født 8. juli 1937 i Åbo, død 8. november 1963 i Mariehamn) var en finsk skihopper. Hans kanskje beste internasjonale prestasjon var 9.-plassen sammenlagt i den tysk-østerrikske hoppuka 1962/63, der han greide 7.-plass i Garmisch-Partenkirchen 1. januar 1963 som beste enkeltresultat. I 1957 ble han nummer 2 i juniorklassen i Holmenkollen, etter Veikko Kankkonen. Han vant det internasjonale hopprennet i Rovaniemi i 1962 og tok andreplass samme sted i 1959.
Yli-Niemi omkom i en flyulykke ved Mariehamn på Åland 8. november 1963. Han var styrmann på Aero O/Ys flygning fra Helsingfors til Mariehamn. 22 av de 25 ombord omkom i ulykken.


== Referanser ==


== Kilder ==
Adam Kwieciński: Hoppresultater (besøkt 23. november 2015)
Turun Sanomat: Suomi 1963: Maarianhaminan lentoturma (4. november 2013, besøkt 23. november 2015)


== Eksterne lenker ==
(en) Pekka Yliniemi – FIS (skihopping) 
(en) Pekka Yliniemi – TheSports.org
Ruslan Glebov

Ruslan Glebov (født 28. januar 1987 i Dnipropetrovsk) er en ukrainsk orienteringsløper som representerer den svenske orienteringsklubben OK Ravinen.


== Karriere ==
Glebov debuterte i VM i orientering som 21-åring i 2008. Han fikk med seg 26.plass fra langdistansen i sitt første store mesterskap. I Italia i 2015 var han med på det ukrainske laget som ble nummer fem på sprintstafetten i Venezia. Han ble nummer 12 på langdistansen under VM i skotske Inverness i 2015.
Under VM i Latvia i 2018 tok Glebov sin første internasjonale mesterskapsmedalje på seniornivå. Hans beste individuelle resultat i verdensmesterskapssammenheng oppnådde han 11. august 2018 tok han sølv på VM langdistanse, kun slått av nordmannen Olav Lundanes. Glebov ble nummer 5 på langdistansen under VM i orientering 2019 i Østfold, Norge.
Glebov ble Night Hawk (eller natthauk) i 2015 da han for sin klubb OK Ravinen vekslet først av samtlige løpere på den lengste etappen i Norges største klubbstafett, Night Hawk. Glebov tok sin foreløpig eneste pallplassering i Verdenscupen da han ble nummer to på mellomdistansen under verdenscupfinalene i sveitsiske Arosa i oktober 2015. I 2019 vant han den prestisjetunge femdagerskonkurransen O-Ringen sammenlagt.


== Referanser ==


== Eksterne lenker ==
(en) Ruslan Glebov – World of O